open-index/open-wikipedia-markdown huggingface dataset:
Sünteetilised kütused lennunduses

**Sünteetiline kütus** on kütus, mida valmistatakse vesiniku eraldamisel veest ja süsiniku eraldamisel atmosfääris sisalduvast süsihappegaasist. Seejärel lisatakse vesinikule süsinik ning tulemuseks on sünteetiline kütus. See põhineb puhtalt taastuvenergial (päikese-, hüdro- ja tuuleenergia), ning selle kasutamisel eraldub nullilähedane kogus heitgaase atmosfääri. 

## Takistused
Erinevalt biokütustest, mis on valmistatud põllumajandusjääkidest jmt, on sünteetilised kütused pikaajalise kasuga protsess, mis võimaldab muuta lennunduse mõju keskkonnale märkimisväärselt ja efektiivselt. Selle saavutamiseks on aga vaja jagu saada raskustest, mis on siiani takistanud sünteetilise kütuse laialdast levikut.

# Tehnoloogilised murekohad − kuna lennundus vajab pidevat turvalisuse kontrolli, siis uue kütuse importimine lennundusse nõuaks pikka ning ka väga kulukat protsessi. Lennunduses tuleb alati turvalisus ennekõike ning sünteetilise kütuse kasutus igapäevases lennunduses oleks hiiglaslik ja väga oluline samm lennunduse arengus. Selleks et see kütus leiaks laialdast kasutust, on kõigepealt vaja teha mitmeid teste ja turvakontrolle. Praeguseks pole leidunud taolisi firmasid, kes on nõus võtma seda vastutuse enda peale, kuna läbipõrumise risk on suur ning võimalikud kasud pole firmadele riski võtmist väärt.

# Kütuse hind − kuna lennufirmad soovivad võimalikult vähe kütuse eest maksta, siis neile see korda ei lähe, et sünteetilised kütused on keskkonnasõbralikumad, kui nende hind on tavalisest petrooleumkütusest kallim. Lennunduse valdkond on juba piisavalt kulukas ettevõtetele, et iga lisakulutuse sissevõtmine on alati väga kaheldav. Seega kui sünteetiline kütus pole odavam või sama hinnatasemega, siis on selle oodatav laialdase leviku tõenäosus suurte lennundusettevõtete hulgas väga väike.

# Dokumentatsioon − kuna lennundus peab olema võimalikult turvaline, on vaja saada vajalikud dokumendid ja load riiklikul tasandil, et üldse sünteetilisi kütuseid tootma ning seejärel neid ka lennukites kasutama hakata. 

## Väljavaade
Sünteetilised kütused on tänapäeva maailmas vajalikud selleks, et ära hoida õhusaaste süvenemist. Eesmärk on, et lennundus oleks puhtam ning väheneks CO2 kontsentratsioon õhu koostises. Tänu sünteetilistele kütustele suureneksid ja mitmekesistuksid maailma energiaressursid ning odavneksid ka muid kütuseid kasutavate sõidukite kütusehinnad. Alternatiivkütused vähendavad heitgaaside teket ning põhineksid taastuvenergia ressurssidel. See oleks suur edusamm ühiskonnas, et parendada Maa kvaliteeti ja puhtust.

## Viited
Gołków

**Gołków** on küla Poolas Masoovia vojevoodkonnas Piaseczno maakonnas Piaseczno vallas. Gołków asub Piaseczno kesklinnast ligi 6 km edelas ja Varssavi kesklinnast umbes 21 km lõunas.

Gołków on asutatud 16. sajandi teisel poolel.

Kościuszko ülestõusu ajal 9.–10. juulil 1794 toimus küla lähedal Poola ja Vene vägede vahel Gołkówi lahing.

## Viited
Józefosław

**Józefosław** (saksa keeles *Krapenest*) on küla Poolas Masoovia vojevoodkonnas Piaseczno maakonnas Piaseczno vallas. Józefosław asub Piasecznost vahetult kirdes, Varssavi kesklinnast ligikaudu 14 km lõunas.

Józefosław on suurima elanike arvuga küla Poolas.

## Viited
Lutski igavese kuulsuse memoriaal

**Lutski igavese kuulsuse memoriaal** on memoriaalkompleks Lutskis.

## Ajalugu
23. augustil 2022 eemaldati memoriaali juurde kuuluva obeliski küljest viisnurk.

## Viited
Dobrzeń Wielki

**Dobrzeń Wielki** (saksa keeles *Groß Döbern*) on küla Poolas Opole vojevoodkonnas Opole maakonnas, Dobrzeń Wielki valla halduskeskus. Dobrzeń Wielki asub Odra jõe paremal kaldal, Opole kesklinnast ligikaudu 12 km põhjaloodes.

Küla on esmamainitud 1228. aastal.

## Viited
Włoszczowice

**Włoszczowice** on küla Poolas Święty Krzyżi vojevoodkonnas Pińczówi maakonnas Kije vallas. Włoszczowice asub Pińczówist umbes 15 km põhjakirdes ja Kielcest ligikaudu 24 km lõunas.

## Viited
Steam

**Steam** on ettevõtte Valve Corporation videomängude digitaalne levitamisteenus ja netipood. See pandi eraldiseisva tarkvarakliendina tööle 2003. aasta septembris, et Valve saaks pakkuda oma mängudele automaatseid värskendusi. Hiljem laiendati teenust ja see hakkas ka kolmandate osapoolte mänge pakkuma. 

Steam pakub selliseid funktsioone nagu digitaalsete õiguste haldus (DRM), mänguserverid, petmisvastased meetmed ning suhtlusvõrgustikud ja mängude voogedastusteenused. See tähendab kasutaja jaoks mängude automaatset värskendamist, mängusalvestuste sünkroonimist pilvega, võimaldab suhelda teiste kasutajatega ja kaubelda kogukonna turul.

Steami platvorm on suurim arvutimängude digitaalse levitamise platvorm, mis hoidis 2013. aastal 75% turuosast. 2017. aastaks olid Steami kaudu mänge ostnud kasutajad kulutanud 4,3 miljardit USA dollarit, mis moodustas vähemalt 18% ülemaailmsest arvutimängude müügist. 2019. aastaks oli teenusel üle 34 000 mängu ja üle 95 miljoni igakuise aktiivse kasutaja. Steami edu viis 2015. aastal Steam Machine'i platvormi väljatöötamiseni, mis hõlmab SteamOS-i operatsioonisüsteemi ja Steami kontrollerit, Steam Linki seadmeid kohalikult mängude voogedastuseks ja pihuarvutit Steam Deck, mis on kohandatud Steami mängude mängimiseks.

Valve sai igast Steami tehingust 30% tulu. 2018. aasta oktoobris värskendas Valve oma poliitikat, mis kärpis nende osa 25%-ni, kui mängutulu ületab 10 miljonit USA dollarit, ja 20%-ni üle 50 miljoni USA dollari puhul.

## Steami teenused
### Workshop
Steam Workshop on kontopõhine hostimisteenus videomängude kasutajate loodud sisu jaoks. Automaatse veebikontopõhise protsessi kaudu saab avaldada või sealt installida uusi tasemeid, kunstivarasid, mängu modifikatsioone või muud sisu. Workshopi kasutati algselt mängu "Team Fortress 2" uute esemete levitamiseks.

### SteamVR
SteamVR on virtuaalreaalsuse riistvara- ja tarkvaraplatvorm, mille on välja töötanud Valve. See keskendub "toasuuruse" kogemuse võimaldamisele, kasutades asukoha jälgimise tugijaamu. Tänu sellele ei pea mängija olema paigal, vaid saab ruumis ringi liikuda.

## Viited
Soonetasumine

**Soonetasumine** on põlisest ajast tuntud võte pinges ja valutavate lihaste ja kõõluste (varem *soonte*) rahustamiseks ja lõõgastamiseks kätega masseerimise abil pärast rasket kehalist tööd. Sellist massaaži on nimetatud ka mudimine, mutsimine, triikimine, katsumine, muljumine, sõtkumine jne.

## Iseloomustus
Varem tasuti eriti selja- ja kaelalihaseid. Seda tehti harilikult soojaks köetud saunas kõrvuti vihtlemisega. Soonetasujad oli põhiliselt vanemad naised.

Tänapäeval saab soonetasumise ehk vana-eesti massaaži abil leevendust ka stressi, immuunsüsteemi nõrkuse, külmetavate jäsemete, lihasevalu, ainevahetushäirete, põlvevalu, puusavalu, verevarustushäirete, ülepinge jms vastu. Massaaži tehakse matil läbi kergete, õhukeste riiete.

## Vaata ka
*kupupanemine
*rahvaarst

## Viited
 

## Välislingid
*Soonetasumine ehk vana-eesti massaaž.
*Soonetasumine. Teraapia.
Ocnele Mari

**Ocnele Mari** on linn Rumeenias Vâlcea maakonnas. Linn asub ajaloolises Olteenia piirkonnas.

Linna haldusalasse kuulub üheksa küla: Buda, Cosota, Făcăi, Gura Suhașului, Lunca, Ocnița, Slătioarele ja Țeica.

Ocnele Marit on esmamainitud 1402. aastal. Linnaõigused sai Ocnele Mari 1960. aastal.

Ocnele Maris asub soolakaevandus.

## Viited
Aquaphor

**Aquaphor International OÜ** on Eestis asuv  veefiltreerimissüsteemide tootja. 

Kaubanduslikke filtreid kasutatakse tööstuses, põllumajanduses ja meditsiinis. Teadus- ja arendustegevuse, tootmis- ja turundusüksused asuvad Euroopas, Iisraelis, Hiinas ja Ameerika Ühendriikides.  

Aquaphor International OÜ asutati 2006. aastal ettevõttena, mille eesmärk on lahendada joogiveeprobleeme arengumaades. Täielikult varustatud tootmisobjekte on kokku 53 000 m², neist 51 000 m² Eestis ja 2000 m² Iisraelis. Esimene Eesti tehas rajati 2012. aastal Sillamäele, kus toodetakse väikseid veepuhasteid. Teine tehas ehitati 2014. aastal Narva, kus toodetakse erinevaid süsteeme koduseks ja profikasutuseks.   

Aquaphor Professional (APRO) on Aquaphor International OÜ alambränd, mis projekteerib, toodab ja hooldab tööstuslikeks rakendusteks mõeldud RO-membraanidel põhinevaid veepuhastussüsteeme. AQUAPHOR Professional magestamissüsteem varustab Poola suurimat laevatehast Remontowa Shipyards mageveega kuni 200 laeva projekteerimiseks, ümberehitamiseks ja remondiks iga päev.  

## Tooted
Tootevalikusse kuuluvad filterkannud, segistifiltrid, valamualused filtreerimissüsteemid, eelfiltrid, kogu maja puhastid, veepehmendid, RO- (pöördosmoosi) süsteemid ja UF- (ultrafiltratsiooni) süsteemid, mis sobivad nii elamutesse kui ka tööstushoonetesse.

## Tootmiskohad Eestis
* Sillamäe tehas 2012: 7000 m2 pindalaga tehase ehituse esimese etapi avamine Sillamäel.

* Narva tehas 2015: Narvas asuva tehase ehituse I etapi avamine pindalaga 16 500 m2.

* Sillamäe tehas 2019: Sillamäe tehase ehituse teise etapi avamine pindalaga 16 310 m2.

* Narva tehas 2022: Narvas 11 000 m2 suuruse tehase ehituse teise etapi avamine. Uus liin pakub membraaniveepuhastus- ja magestamissüsteemide seeriatootmist, mis on ette nähtud tööstuses, põllumajanduses, meditsiinis või avalikus teenistuses.

* Jätkuvad investeeringud 2025: Majandus- ja Kommunikatsiooniministeerium, Aquaphor International OÜ, Narva Linnavalitsus, Narva-Jõesuu Linnavalitsus ja Sihtasutus Ida-Virumaa Tööstusalade Arendamine allkirjastasid kavatsuste protokolli suure täisrobotiseeritud veepuhastussüsteemi ehitamise kohta. 2025. aastaks Narva tootmistehas. Mõju piirkonnale võrdub 200 miljoni euro suuruse investeeringuga, millega rajatakse piirkonda 110 000 m² tehas ja ligi 700 uut töökohta.

## Viited

## Välislingid
* Narva tuleb 200 miljonit maksev veepuhastusseadmete tehas" ERR News, 23. aprill 2021
* President Kaljulaid külastas veefiltrite tootja Aquaphori tehast" Postimees, 29. august 2018
* Aquaphori president Joseph L. Schmidt korraldas president Toomas Hendrik Ilvesele ja tema saatjaskonnale Narva uues tehases ekskursiooni." Postimees, 16. detsember 2014
Verhnja Rohanka

**Verhnja Rohanka** (ukraina keeles *Верхня Роганка*) on küla Ukraina Harkivi oblasti Harkivi rajoonis.
Horezu

**Horezu** on linn Rumeenias Vâlcea maakonnas. Linn asub Olteenia ajaloolises piirkonnas.

Linna haldusalasse kuulub kuus küla: Ifrimești, Râmești, Romanii de Jos, Romanii de Sus, Tănăsești ja Urșani.

Horezut on esmamainitud 1487. aastal. Linn on tuntud traditsioonilise keraamika valmistamise poolest.

1690. aastal rajatud Horezu klooser kuulub alates 1993. aastast UNESCO maailmapärandi nimistusse.

## Viited
Elias Pettersson

**Elias Fredrik Pettersson** (sündinud 12. novembril 1998 Sundsvallis) on Rootsi jäähokimängija, kes mängib keskründajana NHL-i klubis Vancouver Canucks.

Ta alustas klubikarjääri Rootsi klubis Timrå IK, debüteerides hooajal 2015/16 Rootsi esiliigas. Hooajal 2016/17 lõi ta Rootsi esiliigas 19 väravat ja andis 21 väravasöötu.

2017. aasta aprillis sõlmis ta lepingu Rootsi kõrgliiga klubiga Växjö Lakers. Seal mängis ta vaid hooajal 2017/18, kuid tuli sel hooajal klubiga Rootsi meistriks. Pettersson oli liiga resultatiivseim mängija nii hooaja 2017/18 põhiturniiril (24+32) kui ka väljalangemismängudes (10+9). Finaalseeria kõigis neljas mängus alistati Skellefteå AIK ülekaalukalt ning Pettersson lõi värava kõigis neis mängudes, kokku kuus väravat. Hooaja lõpus valiti ta Rootsi kõrgliiga hooaja parimaks uustulnukaks, lisaks pälvis ta väljalangemismängude väärtuslikumale mängijale antava Stefan Liv Memorial Trophy.

2017. aastal valis Vancouver Canucks NHL-i ''draft''is viienda valikuna. Canucksiga sõlmis ta lepingu 2018. aasta mais. NHL-is debüteeris ta 3. oktoobril 2018 mängus Calgary Flamesi vastu ja lõi selles mängus ka värava. Esimese kübaratriki tegi ta liigas 2. jaanuaril 2019 mängus Ottawa Senatorsi vastu. Debüüthooajal sai ta NHL-is kirja 28 väravat ja 38 väravasöötu ning sai sellega kohe esimesel hooajal Canucksi hooaja kõige resultatiivsemaks mängijaks. Ta pälvis liiga hooaja parimale uustulnukale antava Calder Memorial Trophy ja valiti uustulnukate sümboolsesse koosseisu (*[[NHL All-Rookie Team]]*).

2021. aasta oktoobris pikendas ta Canucksiga lepingut viie aasta võrra. Hooaeg 2021–22 oli Petterssoni senise NHL-i karjääri kõige resultatiivsem (32+36)

Aastatel 2019 ja 2020 on Pettersson valitud NHL-i tähtede mängule.

2018. aastal tuli Pettersson Rootsi jäähokikoondisega maailmameistriks. Samal aastal võitis ta Rootsi kuni 20-aastaste koondisega juunioride maailmameistrivõistlustel hõbemedali.

Tema vanem vend Emil Pettersson on samuti jäähokimängija.

## Viited

## Välislingid

* Elias Pettersson NHL.com lehel
* Elias Pettersson hokceydb.com lehel
Jason Dickinson

**Jason Dickinson** (sündinud 4. juulil 1995 Georgetownis Ontario provintsis) on Kanada jäähokimängija, kes mängib ründajana NHL-i klubis Chicago Blackhawks.

Aastatel 2011–2015 mängis ta Ontario Hockey League'i (OHL) klubis Guelph Storm, kellega tuli 2014. aastal OHL-i meistriks.

2013. aastal valis Dallas Stars NHL-i ''draft''is viienda valikuna. Starsiga sõlmis ta lepingu 2014. aasta mais. Hooaja 2014/15 lõpus debüteeris ta American Hockey League'is (AHL) Dallas Starsi tütarklubis Texas Stars. NHL-is debüteeris ta 7. aprillil 2016 mängus Colorado Avalanche'i vastu ja lõi selles mängus ka värava. Regulaarselt kuulus ta Dallas Starsi põhikoosseisu alates hooajast 2018–19.

2021. aasta juulis kaubeldi Dickinson Dallas Starsist Vancouver Canucksi. Sama aasta augustis sõlmis ta klubiga kolmeaastase lepingu. Canucksis mängis Dickinson vaid ühe hooaja, sest 2022. aasta oktoobris kaubeldi ta Chicago Blackhawksi. 24. novembril 2023 tegi Dickinson mängus Toronto Maple Leafsi vastu oma esimese kübaratriki NHL-is.

2013. aastal tuli Dickinson Kanada kuni 18-aastaste koondisega omavanuste maailmameistriks.

## Viited

## Välislingid
* Jason Dickinson NHL.com lehel
* Jason Dickinson hockeydb.com lehel
Vira Hõrõtš

**Vira Hõrõtš** (ukraina keeles *Віра Гирич*; 12. september 1967 – 28. aprill 2022 Kiiev) oli Ukraina ajakirjanik ja raadioprodutsent.

Alates 2018. aastast Vabadusraadio Ukraina talituses ametis olnud Vira Hõrõtš hukkus oma kodus Kiievis Venemaa korraldatud raketirünnaku tulemusel.

Hõrõtš oli 23. ajakirjanik, kes hukkus Venemaa invasiooni kajastamise käigus.

Hukkunud ajakirjanikku jäid leinama tema vanemad ja täiskasvanud poeg.

## Viited

## Välislingid
* Schemes (Skhemy), Serhiy Andrushko, Kira Tolstyakova, Natalie Sedletska, Austin Malloy. Death Of A Journalist: How RFE/RL's Vira Hyrych Was Killed By A Russian Missile [Ajakirjaniku surm: Kuidas RFE/RLi Vira Hõrõtš tapeti Vene raketiga]. RFE/RL, 2. mai 2023 (video, inglise, ukraina ja vene keeles, subtiitrid inglise keeles; 12:15)
Săliștea de Sus

**Săliștea de Sus** (ungari keeles *Felsőszelistye*) on linn Rumeenias Maramureși maakonnas. Linn asub ajaloolises Marmaatia piirkonnas.

Asulat on esmamainitud 1365. aastal. Săliștea de Sus sai linnaõigused 2004. aastal.

## Viited
Travis Boyd

**Travis Boyd** (sündinud 14. septembril 1993 Hopkinsis Minnesotas) on USA jäähokimängija, kes mängib ründajana NHL-i klubis Arizona Coyotes.

Aastatel 2011–2015 mängis ta Minnesota Ülikooli jäähokimeeskonnas.

2011. aastal valis Washington Capitals ta NHL-i ''draft''is 177. valikuna. Capitalsiga sõlmis ta lepingu 2015. aasta märtsis. Hooaja 2014/15 lõpus debüteeris ta American Hockey League'is (AHL) Capitalsi tütarklubis Hershey Bears. Pärast kahte resultatiivset hooaega AHL-is (vastavalt 53 ja 63 punkti) tegi Boyd 2017. aasta detsembris, kuid mängis ta ka hooajal 2017–18 põhiliselt AHL-is. Enam sai ta Capitalsi meeskonnas NHL-is mänguaega hooajal 2018/19. Esimese värava lõi ta NHL-is 9. detsembril 2018 mängus Columbus Blue Jacketsi vastu, saades väravasöödu meeskonna kaptenilt Aleksandr Ovetškinilt. Hooajal 2018/19 jäi Boydi arvele kokkuvõttes viis väravat ja 15 väravasöötu.

2020. aasta oktoobris sõlmis ta üheaastase lepingu Toronto Maple Leafsiga. 2021. aasta märtsis siirdus ta Vancouver Canucksi, kus mängis kuni hooaja lõpuni.

2021. aasta augustis sõlmis ta üheaastase lepingu Arizona Coyotesiga. Hooaeg 2021–22 oli tema senise NHL-i karjääri kõige resultatiivsem, kui ta lõi 17 väravat ja andis 18 väravasöötu.

2011. aastal tuli Boyd USA kuni 18-aastaste koondisega omavanuste maailmameistriks.

## Viited

## Välislingid
* Travis Boyd NHL.com lehel
* Travis Boyd hockeydb.com lehel
40. taktikalise lennuväe brigaad

**40. taktikalise lennuväe brigaad** (ukraina keeles *40-ва бригада тактичної авіації*) on Ukraina õhuväe allüksus. 

Brigaad paikneb Vassõlkivis. Selle relvastuse moodustavad peaasjalikult Mikojan-Gurevitš MiG-29 hävituslennukid.

## Ajalugu
2022. aasta sõjategevuses hukkus piloot major Oleksandr Brõnžala.

## Viited
Hordouglomer

**Hordouglomer** (*vene keeles Хордоугломер*) on suurtükiväes kasutatav spetsiaalne kroomitud plaat, mille ühele küljele on kantud põikskaala mõõteseade nurkade mõõtmiseks ja joonestamiseks. Samuti saab seda kasutada kauguste mõõtmiseks ja kandmiseks kaardile topograafiliste tööde tegemisel ja graafilisel meetodil laskepaigaldiste määramiseks.

## Viited
Mõroslav Hai

**Mõroslav Hai** (ukraina keeles Миросла́в Олекса́ндрович Гай; sündinud 5. jaanuaril 1982 Kiievis) on ukraina näitleja. Samuti on ta Ukraina sõjaväelane. 

## Autasud
* 2022 – Bohdan Hmelnõtskõi orden III järk

## Viited
Sõrmus

**Sõrmus** on enamasti metallist rõnga- või spiraalikujuline (võrujas) sõrmeehe.

Sõrmused võivad olla valmistatud mitmesugustest materjalidest: puidust, luust, kivist, metallist, klaasist, vääriskivist, plastist jne. Need võivad olla kaetud vääriskividega (teemant, rubiin, safiir või smaragd), kuid ka muud tüüpi kivi või klaasiga. Sõrmuseid kantakse kaunistuseks või elutaseme näitamiseks, lisaks on sõrmustel sümboolsed funktsioonid, mis näitavad abielu, erakordseid saavutusi, kõrget staatust või autoriteeti, mingisse organisatsiooni kuulumist ja muud sarnast.

## Ajalugu

Erinevatest metallidest sõrmuseid ja muid tüüpi ehteid valmistati juba Induse kultuuris 3. aastatuhandel eKr. Sumerite haudadest on leitud sõrmuseid, mis pärinevad umbes aastast 2500 eKr. Vana-Egiptuse inimesed kandsid mitmesuguseid metallist ja keraamikast sõrmuseid, sealhulgas skarabeuse kujutisega. Rooma keisririigi aegsed sõrmused olid paksud metallist rõngad, mis ülevalt laienesid raamiks, mille sisse oli paigaldatud ovaalne kalliskivi.

Keskaegses Euroopas oli moes kanda mitut sõrmust mõlemas käes. Sõrmused valmistati sel perioodil enamasti vasepõhistest sulamitest, hõbedast või kullast. Kalliskivid sõrmustel muutusid tavaliseks 12. sajandil koos veendumusega, et teatud kalliskividel on vägi nende kandjat aidata või kaitsta.

### Eesti
Eestis tunti sõrmuseid juba vanemal rauaajal, kuni 16. sajandini kanti põhiliselt spiraalsõrmuseid. Seejärel olid iseloomulikud pitseritaolised lameda kilbiga sõrmused. Kilbile olid uuristatud tihedad jooned või ebamäärane kujutis.

18.–19. sajandil kandis talurahvas peamiselt hõbesõrmuseid, naised kandsid tihti mitut sõrmust. Pruudile kihlasõrmuse kinkimine oli 19. sajandil saanud üldiseks tavaks.

Sel ajal võis eristada nelja põhirühma:

* vitssõrmused, mis olid ühelaiused kilbita võrud
* harisõrmused, mille vitsvõru oli mõlemalt poolt ümbritsetud esiküljel laieneva harjaga
* laienevad kilbiga sõrmused, mille võru enne kilbini jõudmist hargnes kaheks, moodustades mõlemal pool kilpi kolmnurgad
* sõrmused, mille esikülje laiendil paiknes 1–3 värvilisest klaasist silma

## Vaata ka
* Saalomoni sõrmus
*Barokiajastu sõrmused
* Kaelavõru
* Kõrvarõngad
* Käevõru

## Viited

## Kirjandus

* Ilmari Manninen. Eesti rahvariiete ajalugu (1927, kordustrükid 2009 ja 2017).
* Kaalu Kirme. Eesti rahvapärased ehted, kirjastus: Eesti Entsüklopeediakirjastus, 2002.

## Välislingid

* Sõrmus. Arheoloogiline leid. Eesti Ajaloomuuseum.
* Spiraalsõrmus. Eesti Ajaloomuuseum.
* Sõrmus, 19. sajand. Eesti Ajaloomuuseum.
* Pitsatsõrmus. Eesti Rahva Muuseum.
* Sõrmuste kandmine meestel. Õhtuleht. 25. august 2017.
Sõrmus (perekonnanimi)

**Sõrmus** on eesti perekonnanimi. 

2022. aasta 1. jaanuari seisuga oli Eestis perekonnanimi Sõrmus 134 mehel ja 154 naisel. Levikult oli perekonnanimi Sõrmus meeste puhul 542. ja naiste puhul 496. kohal.

Sõrmus oli levinumaks nimeks vanuserühmas 65–69 aastat, kus seda oli 10 000 elaniku kohta 2,91. Perekonnanimi Sõrmus oli kõige sagedasem Võru maakonnas, kus sellist nime kandis maakonna 10 000 elaniku kohta keskmiselt 9,18 inimest.

## Nime kandjaid
*Aavo Sõrmus, eesti teadlane, AS Toidu- ja Fermentatsioonitehnoloogia Arenduskeskuse (TFTA) teadur ja nõukogu esimees
*Eduard Sõrmus, eesti päritolu viiuldaja ja revolutsionäär
*Inna Sõrmus, eesti balletitantsija ja õpetaja
*Leida Sõrmus, eesti arst
*Tamara Sõrmus, eesti baleriin ja matemaatik

## Viited
Radeon R100

**Radeon R100** on esimene põlvkond Radeon graafikakiipe, mis on loodud ATI Technologies poolt. See oli võimeline kasutama OpenGL 1.3 ja Directi3D 7.0 põhist 3D kiirendust, 2D kasutajaliidese kiirendust ja videokiirendust ning lubas mitut väljundit/monitori. 

Selle põhjal valmisid Radeon 7000 seeria videokaardid, mis olid mõeldud konkureerimaks nVidia GeForce 256 seeriaga. Sellele eelnenud Rage 128 Pro jäi GeForce 256-le jõudluse poolest alla. Algselt oligi selle koodnimeks *Rage 6*, kuid see muudeti hiljem ümber *R100-ks*. 

## Arhitektuur
Nagu ka GeForce 256, kasutas R100 T&L (Transform and lighting) mootorit geomeetria arvutuste jaoks, mis tähendas arvuti protsessorile väiksemat koormust. 3D renderdamisel suudab protesessor kirjutada 2 pikslit kaadripuhvrisse ja kuvada 3 tekstuuri piksli kohta ühe takti jooksul. Seda kutsutakse ka 2x3 konfiguratsiooniks, mis tähendab, et tegu on kahetorulise disainiga, kus igal torul on 3 TMU-d (Texture Mapping Unit). GeForce 256 oli näiteks 4x1 konfiguratsiooniga. Omaaegsete mängude puhul ei hakatud aga kolmandat tekstuuri kasutama, kuna kaardi tarkvara jõudlus ei erinenud kahetekstuurilisest märgatavalt. 

Renderdamise poolest kasutati EMBM (Environment Mapped Bump Mapping) ja Dot3 (dot product) Bump Mapping meetodeid, mis tagasid oma aja kõige kasutajasõbralikuma Bump Mapping toe. Radeon optimeeris ka täitekiirust kasutades HyperZ tehnoloogiat, mis tõstis 3D renderdamise tõhusust võrreldes teiste tootjatega. 

Uue kaardi jaoks valmistati demo programm *Radeon’s Ark*, mis kujutab ulmelist keskkonda, luues eriefekte mitme tekstuurikihiga. Efektide hulgas on näiteks EMBM, klaasi peegeldused, vee simuleerimine, portaalipõhine nähtavus ja automaatsed lennutrajektoorid.

Võrreldes GeForce2-ga oli Radeon aeglasem, isegi HyperZ-i kasutades. Vahet oli eriti märgata 16-bit värvide juures, kuid 32-bit värvidega oli Radeoni tulemus kohati isegi parem.

Kuigi videokaartidel oli tehniliselt selle võimekus, ei saanud R100 kiibid kasutada Direct3D Pixel Shader 1.1, nagu on selgitanud ATI insener foorumi postituses.

## Kaardid
Tabelis on märgitud graafikakaardid, mis kasutasid R100, "odavamat" RV100 ja uuendatud RV200 kiipi.

## Vaata ka
* Graafikakaart
* Graafikaprotsessor
* Radeon
* GeForce 256

## Viited
BTR-D

**BTR-D** (vene keeles *бронетранспортёр десантный БТР-Д*) on Nõukogude Liidus valmistatud ja NSV Liidu õhudessantvägede varustuses olnud ja Venemaa õhudessantvägede  varustuses olev dessantsoomustransportöör.
## Galerii

File:Army2016-296.jpg|
File:Army2016-297.jpg|
File:Army2016-299.jpg|
Murgeni

**Murgeni** on linn Rumeenias Vaslui maakonnas. Linn asub ajaloolises Moldova piirkonnas.

Linna haldusalasse kuulub kuus küla: Cârja, Floreni, Lățești, Sărățeni, Schineni ja Raiu.

Murgeni sai linnaõigused 2003. aastal.

## Viited
Turceni

**Turceni** on linn Rumeenias Gorji maakonnas. Linn asub ajaloolises Olteenia piirkonnas Jiu jõe ääres.

Linna haldusalasse kuulub viis küla: Gârbovu, Jilțu, Murgești, Strâmba-Jiu ja Valea Viei.

Turcenit on esmamainitud 1499. aastal, linnaõigused sai 2004. aastal.

Linnas asub 1978. aastal rajatud Turceni soojuselektrijaam, mis on üks Rumeenia suuremaid fossiilkütusel töötavaid elektrijaamu.

## Viited
Panciu

**Panciu** on linn Rumeenias Vrancea maakonnas. Linn asub ajaloolises Moldova piirkonnas.

Linna haldusalasse kuulub viis küla: Crucea de Jos, Crucea de Sus, Dumbrava, Neicu ja Satu Nou.

Panciud on esmamainitud 1589. aastal.

## Viited
Podu Iloaiei

**Podu Iloaiei** on linn Rumeenias Iași maakonnas. Linn asub ajaloolises Moldova piirkonnas, Iașist ligikaudu 24 km lääneloodes.

Linna haldusalasse kuulub neli küla: Budăi, Cosițeni, Holm ja Scobâlțeni.

Asula on rajatud 1818. aastal. Linnaõigused sai Podu Iloaiei 2005. aastal.

## Viited
Võit (kino)

**Võit** oli kino, mis asus Nõmmel.

Vennad Jakob ja Karl Kahro alustasid Nõmmel (Pärnu mnt 326, algselt (Suur-)Pärnu mnt 92 / Turuplats 1) 1933. aastal vana kinohoone asemele uue kinohoone ehitamist. Kinohoonele, mille projekteerisid arhitektid Friedrich Wendach ja Edgar Velbri, pandi nimeks **Victoria Palace** ja see avati 22. detsembril 1934. Sel ajal oli see üks moodsamalt kujundatud ja varustatud kinosid Eestis. Kinosaali kasutati peale filmide näitamise ka seltskondlike ürituste ja ballide korraldamiseks. Hoones toimusid Nõmme linna koorekihi iga-aastased ballid ja linnavalitsuse vastuvõtud. Saali all asus öölokaal-restoran *dancing*-kabaree Maxim. Suurematel üritustel kasutati kogu kompleksi korraga. Allkorrusel söödi-joodi ja üleval kinosaalis käidi tantsimas. Nagu teisteski kinodes oli ka sellel kinol oma väike orkester, mis saatis kinoseansse tummfilmide ajastul.

30. septembril 1940 natsionaliseeriti Victoria Palace, mis jätkas tegevust kinona. 1944. aastal võttis kogu hoone enda valdusse NKVD ohvitseride kool (hilisem Tallinna Miilitsa Erikeskkool). 1948. aastal nimi lühendati ja jäi lihtsalt Victoria. 1951. aasta septembris leiti seegi olevat liiga läänelik ning kinost sai eestipärane **Võit**. 1. oktoobril 1996 kino Võit suleti ning hoone tagastati endiste omanike järeltulijatele. Nüüd tegutseb selles hoones Von Glehni Teater.


Fail:Kahrode kinomaja 2.jpg|Vaade läänest
Fail:Kahrode kinomaja 3.jpg|Vaade idast
Fail:Kahrode kinomaja 5.jpg|Peasissekäik
Fail:Nõmme.jpg|Kinomaja õhust vaadatuna (all vasakus nurgas)


## Viited
Pratt & Whitney

**Pratt & Whitney** on maailma juhtiv lennukimootorite ja abijõuseadmete projekteerimise, tootmise ja teeninduse ettevõte. Firma asutas Frederick Rentschler, kes töötas varem ettevõttes Wright Aeronautical, kuid lahkus sealt, kuna soovis rajada enda lennundusettevõte. Pratt & Whitney esimeseks mootoriks oli R-1340 Wasp, mis tõi firmale ka hea maine.

Ettevõtte kommertsmootoreid kasutab ligi 30% kogu maailma reisilennukitest. Militaarlennukitele disainitud ja ehitatud mootoreid kasutab 34 relvajõudude üksust. Pratt & Whitney toodete hulka kuuluvad ka lennukitele mõeldud abijõuseadmed.

## Kommertslennukite mootorid
Firma on 2022. aasta alguseks paigaldanud enam kui 13 000 kommertsmootorit. Pratt & Whitney kommertsmootoreid on paigaldatud nii reisilennukitele kui ka kaubalennukitele erinevatele keremudelitele. 2022. aastaks on kõik mootorid kokku kogunud üle ühe miljardi lennutunni, sealhulgas vedanud ka miljoneid inimesi. Kuna tegemist on ühe maailma suurima lennukimootorite ning kopterimootorite tootjaga, on Pratt & Whitney uuendused tihti ka suunanäitajad teistele ettevõtetele.

**Kommertslennukite mootorid on järgmised****:**

Pratt & Whitney GTF Engine

V2500

GP7200

PW4000 seeria

PW2000

PW6000

JT8D

JT9D

## Militaarmootorid
Pratt & Whitney militaarmootoreid kasutatakse enam kui 34 relvajõudude üksuses üle maailma.

Ettevõte on üks juhtivaid järgmise põlvkonna tõukejõutehnoloogia tootjaid ja disainereid, tehes koostööd ülemaailmsete parteritega. Lisaks pakub Pratt & Whitney ülemaailmset hooldus-, remondi- ja kapitaalremondi (MRO) võrgustikku ning ka rajab teeninduspunkte, et klientide militaarlennukid oleksid valmis lendama igal hetkel kui vaja.

Pratt & Whitneys on mootoreid toodetud taktikalistele, strateegilistele ja mobiilsetele lennukitele peaaegu terve sajand. Esimeseks mootoriks oli WASP mootor 1920. aastatel ja tänapäevaks on jõutud F135 tüüpi mootoriteni.

**Militaarlennukite mootorid on järgmised****:**

F135

F119

F117

F100-PW-229

PW4062

TF33

T900

## Helikopterimootorid
Kuna helikopterid lendavad kohtades, kuhu teiste transpordivahenditega ei pruugi ligi saada, peavad nende mootorid olema samuti väga erilised. Helikopterite mootorite disainimisel ning ehitamisel on esmatähtis, et mootor saaks täpselt õige koguse jõudu ja kiirust täpselt siis, kui seda vaja on. Näiteks kasutatakse Pratt & Whitney mootoreid Airbus H135 helikopteril.

**Helikopterite mootorid on järgmised****:**

PT6C

PW200

PW210

PT6T

PT6B

## Regionaallennunduse mootorid
**Regionaallennunduse mootorid on järgmised:**

PW127XT seeria

PW100/150

## Ärilennunduse mootorid
**Ärilennunduse mootorid on järgmised:**

PW800

PW600

PW500

PW300

## Üldlennundus
Üldlennunduses pakuvad Pratt & Whitney PT6 põlvkonna turbiinmootoreid, mis on läbinud kokku üle 400 miljoni lennutunni ja on kasutusel 180 riigis. Mootoreid täiustatakse iga konkreetse valdkonna vajaduste jaoks.

**Üldlennunduslennukite mootorid on järgmised****:**

PT6 E-Series

PT6A põlvkond

## Viited
Kaks Eestit

**"Kaks Eestit"** oli 26 sotsiaalteadlase avalik pöördumine 23. aprillil 2001 ajalehes Postimees, kus deklareeriti võimu võõrandumist rahvast ning Eesti ühiskonna jõudmist "poliitilisse, sotsiaalsesse ja eetilisse kriisi".

Teadlased osutasid vaesuse probleemile, poliitilise vastutuse puudumisele ning noorte väljarändele ja iseloomustasid seda statistikaga rahulolust demokraatia ning riigi institutsioonide suhtes. Ideoloogiliselt süüdistati valitsejaid "varakapitalistlikus individualismis" ja pandi ette sotsiaalsete probleemidega tegelemist objektiivse teadusliku analüüsi alusel, et murda välja "kahestumise nõiaringist". Seejuures nähti ühendaja rolli presidendil, kes peaks aitama vältida mandumist "liivakastivabariigiks".

Lähtuvalt allakirjutanute arvust ja 40 kirja eeskujul on pöördumist nimetatud ka **26 kirjaks**.

Pöördumisele kirjutasid alla Aili Aarelaid, Eiki Berg, Klara Hallik, Malle Järve, Ülo Kaevats, Voldemar Kolga, Katrin Kivimaa, Juhan Kivirähk, Jüri Kruusvall, Mikko Lagerspetz, Katrin Paadam, Marje Pavelson, Iris Pettai, Tiiu Pohl, Ivi Proos, Tiina Raitviir, Andrus Ristkok, Rein Ruutsoo, Andrus Saar, Ellu Saar, Erik Terk, Ene Tiit, Anu Toots, Raivo Vetik, David Vseviov ja Rein Vöörmann.

Kahe Eesti manifest pakkus järgnevatel aastatel korduvalt avalikku kõneainet, sj poliitikud valdavalt mõistsid sellise ühiskonda lõhestava pöördumise hukka ning kahtlesid selle teaduslikus adekvaatsuses, samas avaldati sõltumatute teadlaste poolt selle väiteid toetavaid empiirilisi uurimusi.

Mark Soosaar korraldas pöördumisele järgnenud Eesti Vabariigi aastapäeval 24. veebruaril 2002 näituse raames "Kaks Eestit. Printsi ja kerjuse mäng" Pärnu Uue Kunsti Muuseumis vastuvõtu "teisele Eestile", kus pakuti võimalust võtta prügikastist söögiks leiba ja pirukat, maitsta praetud kaalika- ja kartulikoori, võtta kaasa humanitaarabi korras saabunud rõivaid. Ekspositsioonis näidati Mart Taevere videofilmi "Geoloogid", videoülesvõtteid presidentidest Lennart Merist ja Arnold Rüütlist kätlemas väljavalituid, laudalõhna tekitasid näitusesaalis kaks põrsast.

Kahe Eesti küsimusepüstitus on pakkunud kõneainet ka aastakümneid hiljem ja kuigi kahe Eesti vahelise eristuse täpne iseloom on jäänud vaidluste objektiks, on seostatud kahe Eesti pöördumist nihkega "mõnevõrra vasakpoolsema, ümberjagavama poliitika suunas" ning Res Publica tulekuga Eesti poliitmaastikule, aga ka Eesti Konservatiivse Rahvaerakonna eliidivastase agendaga.

## Vaata ka
*Tädi Maali
*Harta 12
*Eesti Nokia
*Mida halvem, seda parem

## Viited
Boubakary Soumaré

**Boubakary Soumaré** (sündinud 27. veebruaril 1999 Noisy-le-Secis) on Prantsusmaa jalgpallur, kes mängib poolkaitsjana Hispaania kõrgliiga klubis Sevilla.

2011. aastal liitus ta Paris Saint-Germaini noorteakadeemiaga.

2017. aasta juulis sõlmis ta kolmeaastase lepingu Prantsusmaa kõrgliiga klubiga Lille. Prantsusmaa kõrgliigas debüteeris ta 5. novembril 2017 mängus FC Metzi vastu. Lille'is mängis ta kokku neli hooaega ning ainsa värava lõi ta Prantsusmaa kõrgliigas 5. mail 2019 mängus Lyoni Olympique'i vastu. Hooajal 2020–21 tuli ta Lille'iga Prantsusmaa meistriks.

2021. aasta juulis sõlmis ta viieaastase lepingu Leicester Cityga. Suvel 2023 läks ta laenule Sevillasse.

Aastatel 2014–2021 mängis ta Prantsusmaa noortekoondistes.

Soumaré on Senegali päritolu.

## Saavutused
;Lille
*Ligue 1: 2020–21
;Leicester City
*FA Community Shield: 2021

## Viited

## Välislingid
Nacho Vidal (jalgpallur)

**Ignacio Vidal Miralles** (tuntud kui **Nacho Vidal**; sündinud 24. jaanuaril 1995 El Campellos) on Hispaania jalgpallur, kes mängib Hispaania kõrgliiga klubis Osasuna.

2009. aastal liitus ta Valencia noorteakadeemiaga. Aastatel 2014–2017 mängis ta klubi reservmeeskonnas Hispaania tugevuselt kolmandas liigas. Valencia põhimeeskonnas debüteeris ta Hispaania kõrgliigas 18. augustil 2017 mängus UD Las Palmase vastu. Esimese värava lõi ta Hispaania kõrgliigas sama aasta 24. septembril mängus Real Sociedadi vastu.

2018. aasta juulis sõlmis ta viieaastase lepingu Osasunaga, mis mängis toona Hispaania esiliigas. Hooajal 2018–19 kindlus ta klubiga pääsu Hispaania kõrgliigasse.

Aastatel 2012–2013 mängis Vidal Hispaania kuni 18-aastaste ja kuni 19-aastaste koondistes.

## Saavutused
;Osasuna
*Segunda División: 2018–19
Andrei Simonov

**Andrei Simonov** (29. juuni 1966 Baranovka – 29. aprill 2022) oli Venemaa sõjaväelane, kindralmajor.

## Viited
Vürstinna Olha orden

**Vürstinna Olha orden** (ukraina keeles *Орден княгині Ольги*) on Ukraina riiklik teenetemärk, millega tunnustatakse naisi silmapaistvate teenete eest riigi-, tööstus-, avaliku-, teadus-, haridus-, kultuuri-, heategevus- ja muudes sotsiaalsetes valdkondades ning laste kasvatamisel perekonnas. 

Eestlastest on selle ordeni saanud Sirje Karis 2025. aastal.
Ryan Poehling

**Ryan Poehling** (sündinud 3. jaanuaril 1999 Lakeville'is Minnesotas) on USA jäähokimängija, kes mängib keskründajana NHL-i klubis Pittsburgh Penguins.

Aastatel 2016–2019 mängis ta St. Cloud State University jäähokimeeskonnas.

2017. aastal valis Montreal Canadiens ta NHL-i ''draft''is 25. valikuna. Canadiensiga sõlmis ta 2019. aasta märtsis kolmeaastase lepingu. NHL-is debüteeris ta sama aasta 6. aprillil hooaja viimases mängus Toronto Maple Leafsi vastu ja tegi selles mängus kübaratriki. Poehling sai sellega alates 1943. aastast esimeseks Canadiensi mängijaks pärast Alex Smarti, kes on oma debüütmängus kübaratriki teinud.

Hooajal 2019–20 osales ta NHL-is 27 mängus, kuid sai kirja vaid ühe värava ja ühe väravasöödu. Lisaks mängis ta samal hooajal American Hockey League'is (AHL) Canadiensi tütarklubis Laval Rocket, kus ta tegi 36 mänguga 5+8. Hooajal 2020–21 mängis Poehling vaid AHL-is, tehes 28 mänguga 11+14. 2021. aasta augustis pikendas ta Canadiensiga lepingut kahe aasta võrra. Hooajal 2021–22 sai Poehling NHL-is 57 mänguga kirja üheksa väravat ja kaheksa väravasöötu.

2022. aasta juulis kaubeldi Poehling Canadiensist Pittsburgh Penguinsi.

2017. aastal tuli Poehling USA kuni 18-aastaste koondisega omavanuste maailmameistriks. USA kuni 20-aastaste koondisega võitis ta 2018. aasta juunioride maailmameistrivõistlustel pronksmedali ja 2019. aastal hõbemedali. 2019. aasta juunioride maailmameistrivõistlustel, kus ta lõi viis väravat ja andis kolm väravasöötu, valiti Poehling turniiri väärtuslikumaks mängijaks.

## Viited

## Välislingid
* Ryan Poehling NHL.com lehel
* Ryan Poehling hockeydb.com lehel
Videle

**Videle** on linn Rumeenias Teleormani maakonnas. Linn asub ajaloolises Munteenia piirkonnas.

Linna haldusalasse kuulub Coșoaia küla.

Videle sai linnaõigused 1968. aastal.

## Viited
Omar Mascarell

**Omar Mascarell González** (sündinud 2. veebruaril 1993 Santa Cruz de Tenerifes) on Hispaania jalgpallur, kes mängib kaitsva poolkaitsjana Hispaania kõrgliigaklubis Mallorca.

2010. aastal liitus ta Madridi Realiga. Enne seda kuulus ta Tenerife jalgpalliklubidesse. Aastatel 2011–2014 mängis Mascarell Madridi Reali reservmeeskonnas Hispaania tugevuselt kolmandas liigas. Ainsal korral mängis ta Madridi Reali põhimeeskonnas 1. juunil 2013 Hispaania kõrgliiga hooaja viimases mängus CA Osasuna vastu. Hooajal 2014/15 oli ta Madridi Realist laenul Inglismaa esiliiga klubis Derby County ja 2015/16 Hispaania kõrgliiga klubis Sporting Gijón.

2016. aasta juulis sõlmis ta kolmeaastase lepingu Saksamaa kõrgliiga klubiga Eintracht Frankfurt. 2018. aastal võitis ta Frankfuridga Saksamaa karikavõistlused, kui karikafinaalis alistati Müncheni Bayern tulemusega 3:1. 2018. aasta juunis siirdus Mascarell Saksamaa kõrgliiga klubisse Schalke 04, kus mängis kolm hooaega.

2021. aasta augustis naasis Mascarell Hispaaniasse, sõlmides üheaastase lepingu kõrgliigaklubiga Elche. Ta mängis seal kuni hooaja 2022/23, mil kõrgliigast välja langeti.

2023. aasta juunis sõlmis ta kolmeaastase lepingu Mallorcaga.

2013. aastal mängis Mascarell ühel korral Hispaania kuni 20-aastaste koondises.

## Saavutused
;Eintracht Frankfurt
*DFB-Pokal: 2017–18

## Viited
Mykolas Alekna

**Mykolas Alekna** (sündinud 28. septembril 2002) on Leedu kettaheitja. Ta on kettaheite maailmarekordi 74.35 omanik.

Ta tuli 2021. aasta juunioride maailmameistrivõistlustel Nairobis kettaheites juunioride maailmameistriks.

Ta heitis 30. aprillil 2022 Stanfordis ketast 67.68, millega parandas 2011. aastast briti Lawrence Okoye nimel olnud U-19 vanuseklassi maailmarekordit viie sentimeetriga. Sama aasta 30. juunil heitis ta rekordiks 69.81.

2022. aasta maailmameistrivõistlustel Eugene'is võitis ta tulemusega 69.27 hõbemedali. Euroopa meistrivõistlustel Münchenis heitis ta finaalis võistluste rekordi 69.78 ja tuli Kristjan Čehi ja Lawrence Okoye ees Euroopa meistriks.

2023. aasta Euroopa U23 meistrivõistlustel Espoos võitis Alekna kuldmedali võistluste rekordiga 68.34. Maailmameistrivõistlustel Budapestis võitis ta 68.85-ga pronksmedali.

14. aprill 2024 püstitas ta Oklahomas kettaheite maailmarekordi 74.35. 2024. aasta Euroopa meistrivõistlustel Roomas võitis ta tulemusega 67.48 Kristjan Čehi ja Lukas Weißhaidingeri järel pronksmedali tulemusega 67.48. 2024. aasta suveolümpiamängudel Pariisis võitis ta 69.97-ga hõbemedali, kaotades olümpiavõitjaks tulnud Rojé Stonale kolme sentimeetriga.

2025. aasta aprillis parandas ta Ramonas taas maailmarekordit, heites **75.56**.

## Rahvusvahelised võistlused

## Isiklikku
Tema isa Virgilijus Alekna on endine kettaheitja, maailmameister ja olümpiavõitja. Kettaheitja on ka Mykolase vend Martynas Alekna.

## Välislingid
* 
*Leedu kergejõustik on heades kätes: Alekna poeg püstitas maailmarekordi. sport.err.ee. 1.5.2022
Pihkva kreml

**Pihkva kreml** (vene keeles Псковский Кром) on kindlustus (kreml) Pihkva linnas Venemaal. See asub Velikaja jõe ääres.

See oli Pihkva vürstiriigi keskus.

Kremlis asub Pihkva Püha Kolmainu peakirik. Praegune hoone rajati 1691, kuid sama koha peal asus kirik ka varem.

2010. aastal hävisid tules Vlassjevi ja Rõbnitski torni katused.


Псковский Кром, Башня Плоская.jpg
Aleksandr Abrosimov Pihkvas (2016).jpg
Pihkva kreml. 01.jpg
Pihkva kreml. 07.jpg
Pihkva kreml. 04.jpg
Pihkva kreml. 05.jpg
Pihkva kreml. 14.jpg
Pihkva kreml. 11.jpg


## Viited
Ümberlaadimishaagis

**Ümberlaadimishaagis** (inglise k *[[:en:Chaser_bin|chaser bin]]*) on põllumajanduses kasutatav haagis, mis on varustatud väljalaadimisseadmega. Ümberlaadimishaagist kasutatakse peamiselt teravilja, väetiste ja seemnete veoks.

## Ehitus
Ümberlaadimishaagis koosneb kahest põhilisest osast: veokastist ja väljalaadimisseadmest. Väljalaadimisseade võib koosneda kas ühest diagonaalsest teost või kahest üksteise suhtes risti asetsevast teost, millest üks paikneb veokasti põhjas horisontaalselt ja teine vertikaalselt selle otsas, moodustades kujult L-tähe. 

Ümberlaadimishaagiste kandevõime varieeruv tavaliselt 12–38 tonnini, aga peamiselt võrreldakse haagiste mahutavust, mis jäävad tavaliselt vahemikku 15–50 m3. Haagiste koorma ümberlaadimiseks kulub tavaliselt 2–5 minutit.

Lisadena pakutakse ümberlaadimishaagistele vertikaalteol paiknevaid materjali suunamise võimalusi. Vertikaaltigude otsad võivad olla pööratavad, mis suunavad materjali haagise suhtes piki suunal. Lisaks võivad vertikaalteod olla varustatud hüdrauliliselt liigutatava materjalisuunajaga, mis suunab materjali haagisega risti suunal. 

## Kasutamine
Ümberlaadimishaagiseid kasutatakse põhiliselt põllumajanduses viljakoristuse hooajal viljaveoks. Ümberlaadimishaagised on põllul töötavate kombainide ja tee ääres olevate veoautode vaheline lüli, mille abil saavad kombainid katkematult töötada, suurendades sellega kombainide päevast tootlikkust. Ümberlaadimishaagis võib efektiivsel kasutamisel ennast ära tasuda juba kolme hooajaga.

Lisaks koristushooajale kasutatakse ümberlaadimishaagiseid külviaegseks seemne ja väetiste etteveoks. Viimast kasutatakse üpris harva, kuna väetis on korrosiooni tekitav aine ja põllumehed ei soovi kalli haagise eluiga lühendada.

Ümberlaadimishaagised on väga populaarsed USAs, Kanadas ja Austraalias, kus on laialt levinud suured põllumassiivid ja nende kasutamine hädavajalik. Viimastel aastatel on ka Euroopas hakanud ümberlaadimishaagiste arv ja kasutamine järk-järgult suurenema.

## Mobiilne viljahoidla
Mobiilne viljahoidla (*Mother bin*) on ümberlaadimishaagisel põhinev liikuv viljahoidla, mille eesmärki on hoiustada põllu ääres vilja, tagades sellega veoautode pidev viljaga varustatus. Mobiilseid viljahoidlaid võib segamini ajada ümberlaadimishaagistega, kuid nende peamine erinevus on kasutuseesmärk. Mobiilne viljahoidla liigub ainult tühjana ja seda kasutatakse vaid vilja paiklikuks hoiustamiseks. Ümberlaadimishaagised on ette nähtud puistematerjali ühest kohast teise transportimiseks.

## Eestis toodetav SIMS METAL MV-130
SIMS METAL MV-130 on mobiilne teraviljahoidla. Selle mahutavus on 130 m³. Teraviljahoidlal on 400 mm põranda- ja mahalaadimisteod. Tühjendustigu juhitakse traktori jõuvõtuvõllilt kiirusele 540 või 1000 p/min. Põrandatigu on hüdrauliline ja hüdrauliliselt reguleeritavaid viljavoolu uksi saab kaugjuhtimispuldi abil hõlpsasti juhtida.

## Viited

## Välislingid
* https://www.agriculture.com/machinery/grain-handling-and-equipment/grain-carts/grain-carts_215-ar17935
* https://yardyum.com/blog/post/benefits-chaser-bin
* https://simsmetal.ee/
Taar (perekonnanimi)

**Taar** on eesti perekonnanimi. 

2022. aasta 1. jaanuari seisuga oli Eestis perekonnanimi Taar 44 mehel ja 43 naisel. Levikult oli perekonnanimi Taar meeste puhul 2427. ja naiste puhul 2791. kohal.

Taar oli levinumaks nimeks vanuserühmas 0–4 aastat, kus seda oli 10 000 elaniku kohta 1,50. Perekonnanimi Taar oli kõige sagedasem Viljandi maakonnas, kus sellist nime kandis maakonna 10 000 elaniku kohta keskmiselt 2,64 inimest.

## Nime kandjaid
*Agnes Taar, eesti laste- ja näitekirjanik ning prosaist
*Albert Taar, eesti jalgpallur (poolkaitsja)
*Anti Taar, eesti DJ ja produtsent
*Boris Taar, eesti sõjaväelane (leitnant)
*Erich Taar, eesti poksija ja maadleja
*Robert Taar, eesti jalgpallur (poolkaitsja)

## Viited
Termodünaamiline tasakaal

**Termodünaamiline tasakaal** on termodünaamilise süsteemi stabiilne olek, mille puhul süsteemis ei toimu mingeid makroskoopilisi muutusi (aine- ja energiavood väliskeskkonnast eraldatud süsteemi sees ei muutu) ja olekuparameetrid – temperatuur, rõhk ja ruumala (maht) –  jäävad ajas muutumatuks.

Püsivates välistingimustes olevas süsteemis saabub termiline tasakaal relaksatsiooni tõttu. Kui välistingimused ei muutu, siis süsteem iseenesest sellest enam ei välju. 

## Tasakaalutingimused
Selleks et süsteem saaks olla termodünaamilises tasakaalus, peavad olema täidetud termilise, mehaanilise ja keemilise tasakaalu tingimused:
* termilise tasakaalu eelduseks on makroskoopiliste soojusvoogude puudumine süsteemis; selleks peab temperatuur olema süsteemi ulatuses ühesugune;
* mehaaniline tasakaal eeldab, et üks makroskoopiline osasüsteem ei mõjuta teist osasüsteemi; sel juhul on rõhk kogu süsteemi ulatuses ühesugune ja süsteemile ei mõju välised väljad;
* keemiline tasakaal eeldab, et eri faasiolekutest koosneva süsteemi koostis jääb muutumatuks; sel juhul on faaside keemilised potentsiaalid võrdsed; kui süsteemile mõjub elektriväli), siis on elektrokeemilise tasakaalu eelduseks elektrokeemilise potentsiaali konstantsus.

## Tasakaalutingimused eri süsteemides
### Suletud süsteem
Suletud süsteem on termodünaamilises tasakaalus, kui selle entroopia  S on maksimaalne; vastavalt diferentsiaal
:\mathrm d S=0.

### Kindla mahuga ja kindla temperatuuriga süsteem
Süsteemis, millele on väljastpoolt ette antud konstantne maht V ja konstantne temperatuur T, on vabaenergia F(T,V,N)=U(S,V,N)-TS minimaalne; siin U on siseenergia ja N osakeste arv. Kuna diferentsiaal
:\mathrm d F=-S\mathrm d T-p\mathrm d V+\mu \mathrm d N=0,
sest \mathrm d T=\mathrm d V=0, siis järelikult ka \mathrm d N=0.

### Kindla rõhuga ja kindla temperatuuriga süsteem
Süsteemis, millele on väljastpoolt ette antud konstantne rõhk p ja konstantne temperatuur T, on Gibbs vaba entalpia minimaalne. Kuna diferentsiaal
:\mathrm d G=-S\mathrm d T+V\mathrm d p+\mu \mathrm d N=0,
sest \mathrm d T=\mathrm d p=0, siis järelikult ka \mathrm d N=0.

## Vaata ka
* Termodünaamiline süsteem
* Termodünaamiline protsess
* Olekuparameetrid

## Viited
Helene Mölder

**Helene Mölder** (sündinud **Helene Tamm** 21. veebruar 1911 Riia – 19. september 1989 Rakvere) oli eesti maalikunstnik.

Lõpetanud 1929. aastal Tartu Tütarlaste Gümnaasiumi, õppis ta aastatel 1929–1933 Kõrgema Kunstikooli Pallas maaliklassis. 

Näitustel esinemist alustas 1932. aastal Pallase õpilastööde näitusel.

## Isiklikku
Tema tütred on kunstnik Silja Mölder, Ingrid Järve (Mölder) ja Merike Rimm (Mölder).

## Viited


## Välislingid

* Helene Mölderi teosed Eesti muuseumikogudes
Ohvitseride park

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          26.735991,
          58.386078
        ]
      }
    }
  ]
}
**Ohvitseride park** (ka *Puiestee 73b park*, 20. sajandi esimesel poolel *Taara aed*) on park Ülejõe linnaosas Tartus Puiestee ja Jaama tänava vahelisel nõlval endise Ohvitseride maja taga.

Pargi pindala on 8424 m², see oli kasutusel kui Ohvitseride maja suveaed, kus paiknesid mh tantsuplats, võrkpalliplats jmt. 21. sajandil on sinna plaanitud nii laste mänguväljakut kui kogukonnaaeda, parki ääristavate garaažide seintel on Maari Soekovi ja Sandra Ruudu müürimaaling.

Talvel on pargis kelgunõlv.

Pargi nimi tuleneb paiknemisest 1950. aastate teises pooles loodud Ohvitseride kvartalis.

## Ajalugu

19. sajandi lõpul oli Ohvitseride pargi koha peal Georg Sachsi aed, mille see oli Eesti Kirjameeste Seltsi tarvis välja ostnud. Aed oli 1891. aastal IV üldlaulupeo toimumispaik, hiljem läks Taara seltsi valdusse, millel oli Ohvitseride maja koha peal velodroom. Aeda hakati 20. sajandi esimesel veerandil kutsuma "Taara aiaks", seal oli avalik laste mänguplats, jalgrajad ja trepp Jaama tänavale. Jalgrattaselts korraldas nii koos Eesti Kirjameeste Seltsiga kui ka eraldi kõiksuguseid avalikke üritusi aruteluõhtutest kuni pidude ja näitusteni.

Taara aia nime ja aia kasutamine avalikeks üritusteks jätkus pärast Taara seltsi ümberkujundamist ning ka pärast seltside tegevuse peatamist Nõukogude okupatsiooni ajal 1940. aastal. 1956. aastast kujundati Taara aia ümber Ohvitseride kvartal ning velodroomi kohale ehitatud Ohvitseride maja juurde kuuluvat aeda hakati kutsuma Ohvitseride pargiks. Aias olid võrkpalli- ja tantsuplats jm atraktsioonid, korraldati tantsu- ja muusikaaüritusi.

1991. aastal plaanis Tartu linna monumendikomisjon luua Ohvitseride parki "Viirastuste aia", kus oleks paiknenud linnaruumist eemaldatud Nõukogude Liidu aegsed monumendid, kuid plaan jäi teostamata rahapuuduse tõttu.

## Pildid

Vaateid Ohvitseride pargile 01.jpg
Vaateid Ohvitseride pargile 02.jpg
Vaateid Ohvitseride pargile 03.jpg
Vaateid Ohvitseride pargile 04.jpg
Vaateid Ohvitseride pargile 05.jpg


## Viited